laion/Wikipedia-Exotic huggingface dataset:
טל פלד

טל פלד (נולד ב-14 בספטמבר 2002) הוא כדורסלן ישראלי, המשחק בעמדת הגארד בקבוצת הפועל גלבוע גליל מליגת העל בכדורסל פלד נולד בחולון ובגיל 3 עבר להתגורר בראשון לציון. פלד החל את פעילותו במועדון מכבי ראשון לציון מגיל 6 ועבר דרך כל הקבוצות הצעירות של המועדון. עם קבוצת הילדים זכה פעמים באליפות ובגיל הנערים זכה בעונת 2017/18 בגביע ובאליפות הארצית. בנוער סימה קבוצתו במקום הראשון במחוז הדרום אולם הקבוצה הודחה בשלב חצי הגמר על ידי מכבי תל אביב. בעונת 2018/19 שוב סימו ראשונים בקבוצות מחוז דרום אולם עקב משבר הקורונה לא התקיימו משחקי הגמר. פלד נבחר למצטיין ליגת העל לנוער לאותה עונה וזכה בפרס על שם תנחום כהן מינץ ז"ל. [1] בתיכון למד בגימנסיה הריאלית ובעונת 2018/19 הצליח להעפיל עם קבוצתו עד לשלב חצי הגמר. בעונת 2019/20 זכתה הקבוצה באליפות התיכונים ופלד נבחר לשחקן המצטיין של הליגה. בעונת 2018/19 הצטרף פלד לקבוצת הבוגרים של מכבי ראשון לציון. בשנת 2019 זכה בתחרות "הקלע של המדינה". באותה שנה האורך החוזה שלו ל-4 שנים נוספות. ביולי 2023 הצטרף למכבי רחובות. פלד, שיחק בכל הנבחרות הצעירות של ישראל. ב-2018 שיחק תחת המאמן נדב זילברשטיין באליפות אירופה דרג א' לנבחרות עד גיל 16 בטורניר שנערך בנוביסאד, סרביה. במשחק הבולט שלו מול גאורגיה קלע 10 נקודות עם 3 קליעות מ-3 ב-43 אחוז. בקיץ 2019 תחת המאמן אורן אהרוני זכה עם הנבחרת עד גיל 18 במקום הראשון באליפות אירופה דרג ב' שנערכה ברומניה. בטורניר קלע 8 נקודות ב-16 דקות בממוצע למשחק. פרופיל השחקן (אורכב 07.07.2020 בארכיון Wayback Machine) באתר איגוד הכדורסל בישראל פרופיל השחקן באתר מנהלת ליגת העל בכדורסל הגימנסיה הריאלית ראשון לציון אלופת התיכונים, באתר One, ‏2 בינואר 2020 ממשיך בכתום: טל פלד האריך חוזהו במכבי ראשון לציון, באתר One, ‏17 בספטמבר 2019 חנה קקיאשוילי, השחקן טל פלד הצטרף לסגל מכבי רחובות בכדורסל, BE106, ‏11 ביולי 2023 נבחרת הנוער של ישראל זכתה באליפות אירופה דרג ב', באתר וואלה, 4 באוגוסט 2019
המפלגה המאוחדת

המפלגה המאוחדת (בערבית حزب الاتحاد בתעתיק: חיזב אל-איתיחאד) הייתה מפלגת ימין שמרנית בשנות ה-30 של המאה ה-20 במצרים, אשר שלטה בממשלה המצרית בחלק מתקופת ממלכת מצרים. המפלגה הוקמה ב-1924 בידי מוחמד תאופיק נאסים פאשא וקבוצה של משכילים תומכי מלוכנות המשולבת באסלאמיזם, ביניהם איש האחים המוסלמים מוחמד חמיד אבו אל-נאסר והפוליטיקאי עלי מאהר שהגיע ממפלגת אל-ופד. קבוצת המייסדים נהגה להיפגש במסגד אל-אזהר שבקהיר. לאורך שנות פעילותה קיבלה המפלגה תמיכה כלכלית מפואד הראשון, מלך מצרים וכן נטען כי קיבלה תמיכה מסוכנים בריטים על מנת לפגוע בפעילי תנועות שמאל רדיקליות. למרות מאמצי המפלגה לבנות מפלגת ימין שמרנית מובילה המפלגה לא הצליחה להגיע להישגים משמעותיים ולא הצליחה לקדם מטרות דתיות. למרות זאת ניהלה המפלגה שותפות עם חסן אל-בנא בין היתר במלחמה במלחמה אידואלגית בקופטים וברעיונות מערבים. אף על פי שהמפלגה מעולם לא זכתה להצלחה גדולה בקלפי ובשיאה זכתה ב-10 מושבים, היא הצליחה להקים שלוש פעמים ממשלה בראשותה עקב תמיכת מועמדים עצמאים רבים. עקב כך הנהיגה את הממשלה בשנים 1933 - 1936 אז התפרקה ופעילה התפצלו בין האחים המוסלמים למפלגת אל-ופד. עמדות: הגדלת סמוכיות דתיות ומקום מכבד עבורן בחוק. הגדלת המשאבים למונכריה המצרית והגדלת כוחה. שליטה בתקציבים והוצאה ציבורית. שליטה והגדלת כוחו של משרד הוואקף של מצרים. חיזוק האתיקה וערכי הסולדריות החברתית. אנטי מערביות.
זוהרה (זמרת)

זוהרה (נולדה ב-9 בפברואר 1988; שמה המלא זוהרה נידם, בתיעתוק לאנגלית: ZOHARA) היא זמרת, פזמונאית, מלחינה ומפיקה מוזיקלית ישראלית, המושפעת על ידי מוזיקה אלקטרונית ופופ, כמו גם מוזיקה קלאסית וג'אז. זוהרה נולדה בתל אביב היא למדה ג'אז ומוזיקה קלאסית ובהמשך השלימה שנתיים בלימודי קומפוזיציה באקדמיה למוזיקה בירושלים. את משיכתה למוזיקה אלקטרונית היא זוקפת לעובדה שלצורך מטלה אקדמית היא בחרה לבצע עיבוד ליצירה קלאסית לתזמורת באמצעות המחשב. זוהרה הייתה קלידנית בלהקה "אומללה" (באנגלית תועתק ל: Umlala). אף שכתבה בעבר בעברית, היא מצאה בהמשך שהיא מרגישה נוח יותר לכתוב באנגלית – שפה בה היא אמרה שהיא מרגישה חשופה פחות רגשית. לשאלה האם היא בורחת מהתמודדות עם זהותה היא השיבה: "זה אסקפיזם מוחלט, לגמרי". את אלבומה הראשון, "Growing up Anyways", היא הפיקה בין השנים 2012–2014 בביתה. האלבום יצא בגרסתו המלאה ב-2016 וכלל שנים עשר שירים, אותם כתבה, הלחינה והפיקה. השירים עוסקים רובם ככולם בספקות אופייניות לצעירים בשנות העשרים המוקדמות לחייהם. בשנת 2013 היא יצרה וידאו קליפים עבור שיריה בישראל ובממלכה המאוחדת. בין השנים 2014–2015 הופצו מספר קליפים שלה. אחד מהם, הקליפ לשיר "Drum & Bass", הופיע בתוכנית המוזיקה "MTV World Stage". ב-2017 היא חברה ללהקה הבריטית אוי ואבוי להקלטת אלבומם הרביעי: ׳Memory Drop'. האלבום המשותף זכה לאזכורים ב-Guardian Evening Standardi ו-Songlines, וביצועי לייב של שירים מהאלבום הושמעו בתחנות הרדיו 6 BBC ו-BBC 4. ב-2018 היא הופיעה עם הלהקה ב-O'meara וב-Islington Assembly Hall שבלונדון ולאחר מכן יצאה לסיבוב הופעות בגרמניה, הולנד, רוסיה, טורקיה וישראל. ב-2019 היא הוחתמה בחברת תקליטים לונדונית עצמאית של אמן הסאונד הבין-לאומי דייוויד רנצ' (David Wrench; עבד עם אומנים כמו דויד בירן, אירייז'ר, גלאס אנימלס, גולדפראפ ואחרים) והוציאה אצלם את הסינגלים "Sing A Song" ו-"Ballad21". 2015 – "Soldier" 2015 – "Piano 1976" 2015 – "Bass & Drum" 2015 – "Lost" 2016 – "New Village" 2017 – "Play" 2020 – "Sing A Song" 2021 – "Ballad21" 2016 – "Growing up Anyways" מדיה וקבצים בנושא זוהרה בוויקישיתוף זוהרה, ברשת החברתית פייסבוק זוהרה, ברשת החברתית אקס (טוויטר) זוהרה, באתר ספוטיפיי זוהרה, באתר Discogs (באנגלית) זוהרה, באתר בנדקמפ Sing A Song, בביצוע זוהרה, סרטון באתר יוטיוב מערכת mako מוזיקה, ‏זוהרה זוהרת אפילו כשהיא אוכלת פלאפל, באתר ‏מאקו‏, 1 בספטמבר 2015 זוהרה נידם, דף שער בספרייה הלאומית אורי זר אביב, ‏הזוהר הדרומי: המוזיקאית זוהרה על חלליות, מציאות ומוזיקה אלקטרונית, באתר "Time Out ישראל", 14 באוקטובר 2015 ZOHARA - Bass & Drum, סרטון בערוץ "Aitana", באתר יוטיוב (אורך: 3:50) ZOHARA - Sing A Song (Official Video), סרטון בערוץ "Aitana", באתר יוטיוב (אורך: 4:07) Ballad 21, סרטון בערוץ "Aitana", באתר יוטיוב (אורך: 3:36) Zohara – Soldier, Far Out Magazine (באנגלית) Watch: ZOHARA - “Bass & Drum” (Premiere), לורנס דיי, 12 במרץ 2015 ZOHARA releases new track ‘Bass and Drum’, אפריל 2015
קנת' אלן ריבט

קנת' אלן "קן" ריבט (אנגלית: Kenneth Alan "Ken" Ribet; נולד ב-28 ביוני 1948) הוא מתמטיקאי אמריקאי, כיום פרופסור למתמטיקה באוניברסיטת קליפורניה בברקלי. התעניינותו המתמטית כוללת גאומטריה אלגברית ותורת המספרים האלגברית. כתלמיד בתיכון פאר רוקאווי למד במגמת מתמטיקה מוגברת אך מגמתו הראשית הייתה כימיה. הוא קיבל תואר ראשון ותואר שני מאוניברסיטת בראון ב-1969 ואת הדוקטורט מאוניברסיטת הרווארד ב-1973. ב-1998 קיבל תואר דוקטור לשם כבוד מאוניברסיטת בראון. נזקפת לזכותו סלילת הדרך אל הוכחתו של אנדרו ויילס למשפט האחרון של פרמה. ריבט הוכיח את "השערת אפסילון", ובכך הוכיח שהמשפט האחרון של פרמה ינבע מהשערת טניאמה-שימורה. מכך עלה גם שאין צורך להתבסס על כלל ההנחה, אלא ניתן להסתפק במקרה פרטי, עקום אליפטי יציב למחצה. סיימון סינג, המשפט האחרון של פרמה, הוצאת ידיעות אחרונות, 2000. מדיה וקבצים בנושא קנת' אלן ריבט בוויקישיתוף קנת' אלן ריבט, ברשת החברתית אקס (טוויטר) קנת' אלן ריבט, באתר פרויקט הגנאלוגיה במתמטיקה קנת' אלן ריבט, באתר גוגל סקולר עמוד הבית של קן ריבט
Feel Special

Feel Special הוא המיני-אלבום השמיני של להקת הבנות הדרום קוריאניות טווייס. המיני-אלבום יצא לאור על ידי חברת התקליטים JYP אנטרטיינמנט ב-23 בספטמבר 2019. המיני-אלבום מכיל שבעה שירים, כולל את שיר הנושא "Feel Special". מיני-אלבום זה, יצא בסמוך לצאת מיני-אלבום נוסף של הלהקה, שיצא באפריל באותה השנה, Fancy You. לפי האתר הרשמי של הקבוצה. מידע על האלבום Feel Special באתר MusicBrainz האלבום Feel Special באתר ספוטיפיי "TWICE (트와이스) "Feel Special" TEASER NAYEON". Twitter. 8 בספטמבר 2019. נבדק ב-8 בספטמבר 2019. {{cite web}}: (עזרה) "TWICE THE 8TH MINI ALBUM Feel Special Track List". JYP Entertainment. 12 בספטמבר 2019. נבדק ב-12 בספטמבר 2019. {{cite web}}: (עזרה)(הקישור אינו פעיל, December 2019) 국내 대표 음악 차트 가온차트!, gaonchart.co.kr "[2020 골든디스크]방탄소년단, 음원+음반 대상 동시 석권…"공정한 2020년 기대"(종합)". entertain.naver.com (בקוריאנית). 5 בינואר 2020. נבדק ב-5 בינואר 2020. {{cite web}}: (עזרה) "올해의 가수 (앨범) 후보자" [Artist of the Year (Album) nominees]. 9th Gaon Chart Music Awards 2019 (בקוריאנית). KMCA. אורכב מ-המקור ב-8 בינואר 2020. נבדק ב-8 בינואר 2020. {{cite web}}: (עזרה) Bell, Crystal (27 בדצמבר 2019). "The Best K-pop B-sides of 2019, From Twice to BTS". MTV. אורכב מ-המקור ב-27 בדצמבר 2019. נבדק ב-27 בדצמבר 2019. {{cite web}}: (עזרה) Benjamin, Jeff (21 בדצמבר 2019). "The 10 best K-pop songs of 2019: hit tracks from supergroups BTS and Blackpink, and newcomers SuperM and Itzy". South China Morning Post. נבדק ב-30 בדצמבר 2019. {{cite web}}: (עזרה) "결산 2019 : 올해의 음반 | Idology.kr" (בקוריאנית). 24 בפברואר 2020. נבדק ב-15 ביוני 2020. {{cite web}}: (עזרה) Hwang, Hye-jin (2 באוקטובר 2019). '쇼챔피언' 트와이스, 컴백 후 첫 1위 "용기내준 미나 고마워"(종합). Newsen (בקוריאנית). Naver. אורכב מ-המקור ב-2 באוקטובר 2019. נבדק ב-11 בפברואר 2020. {{cite web}}: (עזרה) Lee, Mi-ji (9 באוקטובר 2019). [종합]'쇼챔' 트와이스, 출연 없이 1위…장우혁·백지영·정세운 컴백(종합). Herald Pop (בקוריאנית). Herald Corporation. נבדק ב-11 בפברואר 2020. {{cite web}}: (עזרה) Kim, Pul-ip (3 באוקטובר 2019). '엠카운트다운' 트와이스 2관왕…"미나야 고마워, 팬들 덕에 행복" [콕TV]. TVreport (בקוריאנית). נבדק ב-11 בפברואר 2020. {{cite web}}: (עזרה) Lee, Sang-eun (10 באוקטובר 2019). 트와이스 'Feel Special' 엑소 첸 제치고 '엠카운트다운' 1위. Kyeongin Ilbo (בקוריאנית). נבדק ב-11 בפברואר 2020. {{cite web}}: (עזרה) Son, Min-ji (4 באוקטובר 2019). '뮤직뱅크' 트와이스 'Feel Special' 3관왕..1위 독주[★밤Tview]. Starnews (בקוריאנית). נבדק ב-11 בפברואר 2020. {{cite web}}: (עזרה) Woo, Bin (6 באוקטובר 2019). '인기가요' 트와이스, 10월 첫 1위 "멤버 미나와 원스 고마워". Ten Asia (בקוריאנית). Korea Entertainment Media. נבדק ב-11 בפברואר 2020. {{cite web}}: (עזרה) 10월 2주 인기가요 차트 (בקוריאנית). Seoul Broadcasting System. 13 באוקטובר 2019. נבדק ב-11 בפברואר 2020. {{cite web}}: (עזרה) Get millions of songs. All ad-free., Apple Music (באנגלית) Feel Special, נבדק ב-2020-06-30
זוהרה

זוהרה (באנגלית: Zohreh; בפרסית: زهره; בערבית: الزهرة) הוא שם פרטי פרסי של אישה שמשמעותו הוא ונוס. זהו גם שם פרטי עברי לנשים, צורת הנקבה של זוהר. האם התכוונתם ל... זוהרה אלפסיה – זמרת יהודיה-מרוקאית זוהרה יניב – אתנובוטנאית, חוקרת ומרצה בתחום צמחי המרפא זוהרה לביטוב – לוחמת פלמ"ח וטייסת בחיל האוויר הישראלי זוהרה (זמרת) – זמרת, פזמונאית, מלחינה ומפיקה מוזיקלית ישראלית פאטמה זוהרה זאמון – סופרת, יוצרת סרטים ומחנכת פרנקו-אלג'יראית ברוס לנסקי, The Very Best Baby Name Book, Simon & Schuster
אבא אווז

אבא אווז (באנגלית: Father Goose) הוא סרט קולנוע אמריקאי מסוגת קומדיה רומנטית בצבעי טכניקולור משנת 1964 עם קארי גרנט, לסלי קארון וטרוור הווארד בתפקידים הראשיים. התסריט מבוסס על הסיפור הקצר "A Place of Dragons" של S. H. Barnett. זה הסרט לפני האחרון של קארי גרנט. העלילה מתרחשת בחזית האוקיינוס השקט במלחמת העולם השנייה. שם הסרט נובע משם הקוד הצבאי של הגיבור הראשי "אמא אווזה". השיר "Pass Me By" מתוך הסרט זכה להצלחה רבה ולביצועים של פגי לי, פרנק סינטרה ועוד. פברואר 1942, היפנים מתקדמים בגינאה החדשה, הצי המלכותי האוסטרלי מפנה את סלמנואה (אנ'). קומנדר פרנק הוטון (טרוור הווארד) פוגש בנמל את ידידו וולטר אקלנד שהגיע עם ספינתו הקטנה להעמיס חביות דלק. הוא מבקש ממנו להגיע עם ספינתו לאי הסמוך, מטלאווה, להישאר שם מספר ימים ולדווח משם על תנועות הצבא היפני. אקלנד מסרב אך הוטון מאיים עליו שיחרים את ספינתו. אקלנד נכנע והוטון מלווה אותו בספינת הצי שנוגחת "בטעות" בספינתו כדי שלא ימהר לשוב. בנוסף לספינה גורר אקלנד גם סירה קטנה. אקלנד הוא רווק מבוגר שהיה פעם מורה להיסטוריה והחליט לשנות את חייו. הוא גם חובב שתיית אלכוהול והוטון הטמין למענו בקבוקים במקומות שונים באי. על כל תגלית מוצלחת הוא מקבל מיקום של בקבוק. הוטון מורה לו לצאת עם הסירה לאי סמוך שם מחכה המחליף שלו. אקלנד מגיע לשם אבל במקום למצוא את המחליף הוא מוצא אישה ושבע נערות. האישה מזדהה כקתרין פרנו (לסלי קארון) האחראית על הנערות שהן בנות של דיפלומטים. היא מודיעה לו שמחליפו נהרג בהפצצת היפנים. כעת אקלנד לוקח אחריות על הבנות. הוא מכניס בקושי את כולן לסירה הקטנה וחוזר איתן לתחנת התצפית שלו במטלאווה. היפנים סורקים את האי אך לא מגלים אותם. היחסים בין אקלנד לקתרין יודעים עליות וירידות שמגיעות פעם אחת למתן הדדי של סטירות. היא לא סובלת את השתייה שלו וההתבטאויות שלו בנוכחות הבנות. באחד המקרים היא מוכשת על ידי מה שהיא חושבת שזה נחש ולמעשה זה ענף של צמח. אקלנד מטפל בה יפה והיא עושה עצמה כגוססת עד שמתגלה הדבר שזה לא היה נחש. היחסים מתחממים והם מחליטים להתחתן. הוטון מארגן להם כומר שמנהל את הטקס באלחוט כאשר היפנים צולפים מדי פעם על המקום. לבסוף מתקן אקלנד את הספינה והוטון שולח צוללת שתפגוש אותם. מגיעה אניית מלחמה יפנית שמפגיזה אותם והספינה שלהם שוקעת. באותו רגע משגרת הצוללת טיל טורפדו, מטביעה את האוניה היפנית ואוספת אותם. הסרט זכה בפרס אוסקר לתסריט המקורי הטוב ביותר והיה מועמד לפרס אוסקר לעריכה הטובה ביותר ולפרס אוסקר למיקס הסאונד הטוב ביותר. הסרט היה מועמד לפרס גלובוס הזהב לסרט הטוב ביותר - קומדיה או מוזיקלי. "אבא אווז", במסד הנתונים הקולנועיים IMDb (באנגלית) "אבא אווז", באתר נטפליקס "אבא אווז", באתר AllMovie (באנגלית) "אבא אווז", באתר Rotten Tomatoes (באנגלית) "אבא אווז", במסד הנתונים הקולנועיים KinoPoisk (ברוסית) קדימון לאבא אווז, באתר יוטיוב פרנק סינטרה שר "Pass me By", באתר יוטיוב
ג'יין אמט דה גלאן

ג'יין ארין אמט דה גלאן (באנגלית: Jane Emmet de Glehn;‏ 1873–1961) הייתה ציירת פורטרטים אמריקאית. ילידת ניו רושל, ניו יורק, הייתה הבת הצעירה בין עשרה אחים. דודה של סבתא רבתא רוברט אמט היה לאומן אירי שנתלה בשנת 1803 בגין בגידה בבריטים, בגלל תפקידו במרד האירי. סבא רבא של ג'יין אמט, תומאס אדיס אמט, אחיו הגדול של רוברט, היגר לארצות הברית לאחר הוצאתו להורג של רוברט. תומאס אדיס אמט הפך לימים ליועץ המשפטי של מדינת ניו יורק. בתו אליזבת אמט (1794), דודתה של ג'יין, הייתה ציירת דיוקנאות שלמדה אצל מעצב סירות קיטור ואמן פורטרטים בשם תומאס פולטון. שתי אחיותיה הגדולות רוזינה אמט שרווד (1854–1948) ולידיה פילד אמט (1866–1952) הפכו גם הן לאמניות מצליחות, כמו גם בת דודתה אלן אמט ראנד (1876–1941). גם אחיה האחרים הגיעו לקריירה עשירה. הקריירה של ג'יין אמט החלה בזמן שלמדה בליגה לסטודנטים לאמנות בניו יורק. לאחר מכן היא נסעה לאירופה כדי לראות את עבודתם של הציירים הגדולים ולהמשיך בלימודים. היא למדה אצל פרדריק ויליאם מקונוני בפריז. לאחר שחזרה לאמריקה, היא פגשה והתחתנה עם הצייר האימפרסיוניסטי הבריטי, וילפריד דה גלאן (1870–1951) בשנת 1904 בניו רושל, ניו יורק. בעקבות נישואיהם, הזוג היה בירח דבש בקורנוול, אנגליה, נסעו לפריז וונציה, וקבעו את בית הקבע בצ'לסי, לונדון. באנגליה המשיכה ג'יין לצייר, והציגה את עבודותיה במועדון האמנות החדש, באקדמיה המלכותית. היא עבדה בעיקר במדיומים של גיר ופחם. , הזוג הצעיר הפך לבני לוויה קבועים של הצייר האמריקני ג'ון סינגר סרג'נט, שג'יין אמט דה גלאן פגשה בהופעת הרקדנית קרמנסיטה בשנת 1890, ובין 1905 ל־1914 השלישייה תיעדה את עצמה בציורים במהלך נסיעות משותפות ברחבי אירופה. כשפרצה מלחמת העולם הראשונה הצטרפו ג'יין וגם וילפריד לצוות בית חולים בריטי לחיילים צרפתים, בצרפת בינואר 1915. עם שובם לאנגליה בשנה שלאחר מכן, ויפריד הוזמן לגיוס ונשלח לחזית לאיטליה בשנת 1917. לאחר המלחמה הם חזרו לאנגליה, וילפריד ערך תערוכת יחיד בגלריית לסטר ותערוכת יחיד נוספת בניו יורק בשנת 1920. במשך העשור הבא השניים בילו בקיץ בקורנוול ובחורפים בצרפת. שלא כמו אחיותיה, או בת דודתה אלן אמט ראנד, או בעלה, ג'יין אמט דה גלאן לא הייתה אמנית פורייה. אחרי 1913 היא בדרך כלל הציגה את עבודותיה לצד אלה של בעלה. בשנות השלושים והארבעים של המאה העשרים, ג'יין החזיקה באולפן בניו יורק. בשנת 1940 היא חלקה תערוכה עם אחותה לידיה פילד אמט. כמו אחיותיה ובת דודתה, היא העדיפה בעיקר לעבוד על פורטרטים. לאחר מות בעלה בשנת 1951, ג'יין אמט דה גלאן בילתה חלק ניכר מזמנה בציור רישומים של משפחתה המורחבת ובני המעגל החברתי שלה. לא היו לה ילדים והיא נפטרה ב-20 בפברואר שנת 1961. בסוף אפריל 2007 ערכו גלריית ארדן במנהטן תערוכה משפחתית של חמישה דורות של ציורי הנשים של משפחת אמט. 130 ציורים של 14 אמנים החל בתשעה דיוקנאות של דודה-רבא של ג'יין אמט דהגלאן - אליזבת אמט והסתיימו בתשעה פסלים של סבתא רבתא ג'וליה טאונסנד, בת 22, ושתיים מאת ביולה אמט, בגיל 18. מדיה וקבצים בנושא ג'יין אמט דה גלאן בוויקישיתוף אתר האינטרנט הרשמי של ג'יין אמט דה גלאן Emmet Family Art, www.emmetart.com Wilfrid Gabriel De Glehn, R.A. (1870-1951) , Boats in a harbour, St Tropez, www.christies.com (באנגלית) John Singer Sargent's La Carmencita, www.jssgallery.org The Fountain, Villa Torlonia, Frascati, Italy, jssgallery.org (ארכיון) Time Magazine. Friday, May 04, 2007
ש"ו (פירושונים)

האם התכוונתם ל... 306 (מספר) (איט') – מספר טבעי ה'ש"ו – שנה עברית שתי וערב
אנדרטת רז'ב לחייל הסובייטי

אנדרטת רז'ב לחייל הסובייטי (ברוסית: Ржевский мемориал советскому солдату) היא מתחם זיכרון ליד הכפר חורושבו, נפת רז'בסקי, מחוז טבר שברוסיה. האנדרטה מוקדשת לזכרם של חיילים סובייטים שנפלו בקרבות ליד רז'ב בשנים 1942–1943, במהלך המלחמה בחזית המזרחית במלחמת העולם השנייה. בניית האנדרטה החלה בנובמבר 2018 והושלמה באפריל 2020. טקס הפתיחה נערך ב-30 ביוני 2020 בנוכחות נשיא בלארוס אלכסנדר לוקשנקו ונשיא רוסיה ולדימיר פוטין. האנדרטה ממוקמת 8 קילומטרים ממרכז רז'ב, בסמוך לכביש M-16, המחבר בין מוסקבה לריגה. האובייקט המרכזי הוא פסל ברונזה של חייל, בגובה 25 מטרים. דמות החייל מועתקת מהדימוי קולקטיבי לדמות החייל, כפי שנראה מתצלומי ארכיון של משרד ההגנה של הפדרציה הרוסית, של חיילים שנלחמו תחת רז'ב. החייל עוטה שינל עם פפ"ש מונמך מימינו ונתמך על ידי מנופים היוצרים אשליה של פסל צף. על לוח שיש עם זר, נכתב באותיות מוזהבות שורות מהשיר "נהרגתי תחת רז'ב" מאת טברדובסקי - "נפלנו למען המולדת. אבל היא ניצלה." המתחם כולל מוזיאון וביתן תערוכות. המוזיאון מצויד בציוד מולטימדיה שבעזרתו מבקרים יכולים להכיר את התצלומים, מכתבי החזית, סיפורים וזכרונותיהם של משתתפים הקרב על רז'ב. התכונה המיוחדת של המוזיאון היא רצפת הזכוכית דרכה ניתן לראות כלי נשק, קסדות, מחסניות, רימונים וחפצים אחרים שנמצאו על ידי משלחות חיפוש בסביבת האנדרטה. באתר שמול הפסל נמצאת סמטה בגובה 55 מטר. קירות גרניט עם לוחות מתכת המכוסים בחלודה מלאכותית מונחים משני צידיה בצורת זיגזג. על גבי לוחות באורך 6 מטר מגולפים שמותיהם הידועים של 17,660 הנופלים בקרבות רז'ב-ויאזמסקי. חגורה עם טקסטורה וסימני בלאי פריקת פפ"ש באורך 9 מטרים באתר בנייה לוחות עם שמות חיילים סמטה עם תאורת לילה. נוף מהאנדרטה החלק העליון של פסל החייל, על רקע דגם טיח בגובה 2.5 מטר מדיה וקבצים בנושא אנדרטת רז'ב לחייל הסובייטי בוויקישיתוף אתר האינטרנט הרשמי של אנדרטת רז'ב לחייל הסובייטי (ברוסית) "Открытие Ржевского мемориала запланировано на 30 июня" (ברוסית). 2020-06-15. אורכב מ-המקור ב-2020-06-17. נבדק ב-2020-06-23. Лидеры России и Белоруссии откроют мемориал под Ржевом‏, vesti.ru Игорь Плугатарёв (2019-11-22). "Журавли вознесут Павшего Солдата в небеса…". Независимое военное обозрение (ברוסית). אורכב מ-המקור ב-2019-12-12. נבדק ב-2020-06-11. "Опубликованы фото музея Ржевского мемориала с прозрачными полами". Топ Тверь (ברוסית). 2020-05-11. אורכב מ-המקור ב-2020-06-13. נבדק ב-2020-06-13. "День Победы скульптор Андрей Коробцов отметил на мемориале в Тверской области". Топ Тверь (ברוסית). 2020-05-11. אורכב מ-המקור ב-2020-06-03. נבדק ב-2020-06-03. Зоя Игумнова (2020-05-10). "Унесенный журавлями: памятник героям Ржева откроется после карантина". Известия (ברוסית). אורכב מ-המקור ב-2020-06-09. נבדק ב-2020-06-12.
ש"ל (פירושונים)

האם התכוונתם ל... 330 (מספר) (איט') – מספר טבעי ה'ש"ל – שנה עברית שושנים לדוד – ספרו של רבי דוד פארדו על המשניות שיבולי לקט או שיבולי הלקט – ספרו של רבי צדקיה בן אברהם
תהילים קי"א

תהילים קי"א הוא המזמור ה-111 בספר תהילים. (על פי המספור בוולגטה ובתרגום השבעים זהו המזמור ה-110 במספר) המזמור הוא אחד מעשרה מזמורים הפותחים בקריאה להלל את ה': 'הַלְלוּ-יָהּ'. המזמור בנוי מעשרה פסוקים והוא אקרוסטיכון. חוקר המקרא הרמן גונקל טוען כי מזמור זה שייך לסוג המזמורים המכונים המנון שבמרכזו הודיה לאל ולשיטתו מזמור זה הושר בבית המקדש בין מזמור זה למזמור קי"ב ישנם קווים מקבילים הן בצורה והן בסגנון. הדמיון בא לידי ביטוי בפתיחת שני המזמורים במילה "הַלְלוּ-יָהּ". שני המזמורים בנויים מאקרוסטיכון. לשניהם עשרה פסוקים. בנוסף לפסוק האחרון בשני המזמורים נושא שונה משאר המזמור. זהו שיר הלל ושבח לה' הנאמר לפני קהל. בעל המזמור משבח את ה' על בריאת העולם והגנתו על בני האדם. ללשונו של המזמור קווים מקבילים לנאמר בספר משלי, פרק א', פסוק ז': ” יִרְאַת יְהוָה, רֵאשִׁית דָּעַת; חָכְמָה וּמוּסָר, אֱוִילִים בָּזוּ.”. אודה ה' - לחן של ר' שלמה קרליבך, ללחן ביצוע של ישיבת אבינועם כפר תפוח. הללויה - אודה ה' - לחן של חיים בנט וביצוע של שלמה כהן באלבום אנעים זמירות. בקהילות עדות המזרח נוהגים לקרוא מזמור זה בכל שבת לאחר תפילת מנחה. מדיה וקבצים בנושא תהילים קי"א בוויקישיתוף תהלים קיא, באתר ויקיטקסט תהילים קי"א באתר 929 - תנ"ך ביחד המזמורים הם: תהילים ק"ו, קי"א-קי"ג, קל"ה, קמ"ו-ק"נ מאיר גרונר, עולם התנ"ך: תהילים ב', תל אביב, דוידזון עתי, 1995, עמ' 162 'מזמורים קיא-קיב (א) - `סמוכים לעד לעולם' מאת אלחנן סמט עמוס חכם, ספר תהילים, ירושלים, הרב קוק, תש"ן, ע"מ שלב אודה ה', שלמה קרליבך להאזנה ביוטיוב. אודה ה', ישיבת אבינועם, תפוח באתר יוטיוב.
ג'ון קר (שחקן)

ג'ון גרינהאם קר (באנגלית: John Grinham Kerr;‏ 15 בנובמבר 1931 – 2 בפברואר 2013) היה שחקן תיאטרון, קולנוע וטלוויזיה אמריקאי. קר נולד בניו יורק לזוג הורים שחקנים ומגיל צעיר נמשך למשחק בעקבות הוריו. הופעתו הראשונה בתיאטרון מסחרי בברודוויי הייתה ב-1953 במחזה "ברנדין". על משחקו במחזה זה הוענק לו פרס Theatre World Award. המחזה עובד לסרט ברנדין בשנת 1956 בכיכובו של פט בון. לאחר מכן השתתף במחזה "תה וסימפתיה" בתור נער עם בעיות בזהותו המינית. זה היה מהמחזות הראשונים שעסקו בנושא הלהט"ב. על משחקו במחזה זה זה בפרס טוני ו-New York Drama Critics Award. הופעתו הראשונה בקולנוע הייתה בדרמה "קורי העכביש" (The Cobweb) בבימויו של וינסנט מינלי, בתפקיד של נער חולה נפש במוסד פסיכיאטרי. ב-1956 שיחק בגרסה הקולנועית ל"תה וסימפתיה" לצידה של דברה קר שגם הופיעה איתו על הבמה. על משחקו בסרט זה זכה בפרס גלובוס הזהב לשחקן חדש ומבטיח של השנה. באותה שנה שיחק בסרט "גאבי" שהיה רימייק לסרטים "גשר ווטרלו" משנת 1931 ו-"גשר ווטרלו" משנת 1940. ב-1958 השתתף בהפקה הקולנועית של המחזמר דרום פסיפיק בבימויו של ג'ושוע לוגאן בתור לוטננט ג'ו קייבל המתאהב בצעירה ממוצא פולינזי. ב-1961 השתתף בתפקיד ראשי בסרט האימה "הבור והמטוטלת" (The Pit and the Pendulum) לפי סיפור של אדגר אלן פו. לאחר מכן פנה לטלוויזיה והשתתף בסדרות רבות כמו: אלפרד היצ'קוק מגיש, פייטון פלייס, קולומבו ועוד. קר הרגיש שמיצה את עצמו ופנה ללמוד משפטים באוניברסיטת קליפורניה בלוס אנג'לס אותם השלים ב-1970 ומאז עבד כעורך דין בבברלי הילס. מת ב-2 בפברואר 2013 כתוצאה מכשל לבבי. ג'ון קר, במסד הנתונים הקולנועיים IMDb (באנגלית) ג'ון קר, באתר AllMovie (באנגלית) ג'ון קר, במסד הנתונים הקולנועיים KinoPoisk (ברוסית) האתר של ג'ון קר ג'ון קר, באתר "Find a Grave" (באנגלית) Facebook, Twitter, Show more sharing options, Facebook, Twitter, PASSINGS: John Kerr, Garrett Lewis, Los Angeles Times, ‏8 בפברואר 2013 (באנגלית)
וקטור WX-3

וקטור WX-3 (באנגלית : Vector WX-3) היא מכונית ספורט בתצורה קופה המוגדרת מכונית על מתוצרת יצרנית הרכב Vector Motors Corporation (אנ') חברת בת של Megatech (אנ') אשר יוצרה בארצות הברית בשנת 1993 יוצרו 2 יחידות : דגם גג סגור ודגם רודסטר גג פתוח 2 דלתות - בתצורה "Scissor doors" (אנ') מספר מושבים : 2 מנוע מרכזי-אחורי 7.0 ליטר, מגדש טורבו כפול מנועי בנזין סוג הנעה : הנעה אחורית תאוצה בין 0–97 קמ"ש היא 3.3 שניות (מנוע 1,200 כ"ס) וקטור M12 וקטור W2 וקטור W8 מדיה וקבצים בנושא וקטור WX-3 בוויקישיתוף וקטור WX-3, סרטון באתר יוטיוב וקטור WX-3, סרטון באתר יוטיוב "וקטור WX-3" topspeed.com/cars/vector/vector-avtech-wx3 "וקטור WX-3" ultimatecarpage.com/car/4548/Vector-WX-3-Twin-Turbo "וקטור WX-3", שנת 1993 sportscarmarket.com/profile/1993-vector-avtech-wx-3-prototype "וקטור WX-3", שנת 1992 - קונספט supercars.net/blog/1992-vector-wx3-concept "וקטור WX-3" petrolicious.com/articles/why-the-maker-of-the-1993-vector-avtech-wx-3-prototype